  Майя Бывальцева Удмуртиын «Гурт ипотека» программая капчиятэм кредит басьтэм 280 семьяос корка пыронзэс пусйыны дасясько ни. Со сярысь элькунысь гурт возёсъя но сиён-юонъя министерстволэн пресс-службаез ивортэ. 3 процентъем кредит басьтыны мылкыд карисьёслэн лыдзыя Удмуртия тужгес бадӟым кулэяськонэн вить улосвылъёс пӧлы пыриз. Та дырлы 2 сюрс 615 адямилэсь куриськон вуиз ни. 12-тӥ куартолэзьлы Россельхозбанклэн улосвыл ёзэтэз 561 миллион манет ипотека кредитъёс сётӥз.  Вуоно гуртоос пӧлын карын улӥсьёс но ӧжыт но ӧвӧл. Соослэн верамзыя, карысь гуртэ кошкыны но ас юртъер котырзэс кылдытыны мылкыдзэс капчиятэм гурт ипотека басьтыны ӵектон юнматӥз. Оско, азьланяз подсобной хозяйствозэс азинтон понна но кредит басьтыны быгатозы шуыса Удмуртиысь гурт возёсъя но сиён-юонъя министерстволэн пресс-службаезТодэ вайытом, «Гурт ипотека» программа южтолэзе ужаны кутскиз, нырысетӥ кык арня ӵоже ик 1 сюрс 500-лэсь пала куриськонъёс вуизы.  Тегъёс: Мерлык Ижкар Удмуртия кредит ипотека гурт коньдон  